b'\n_START_ARTICLE_\nHeino D\xc3\xb8ygaard\n_START_PARAGRAPH_\nHeino D\xc3\xb8ygaard (f\xc3\xb8dt 29. februar 1936) er en dansk forfatter og freelance-rejsejournalist. Han vandt i 1996 Dansk Forfatterforenings faglitter\xc3\xa6re pris og i 1973 Dansk Historiel\xc3\xa6rerforenings l\xc3\xa6rebogspris. Heino D\xc3\xb8ygaard har siden 1973 skrevet b\xc3\xb8ger prim\xc3\xa6rt om emnerne historie, cykler, samfundsorientering og diverse guide-b\xc3\xb8ger.\n_START_SECTION_\nCV\n_START_PARAGRAPH_\nHeino D\xc3\xb8ygaard er forfatter og freelance-rejsejournalist, handelsuddannet i \xc3\x98K, siden skolel\xc3\xa6rer og chefredakt\xc3\xb8r for Historie og Samtid. Han er freelance-medarbejder med rejse-, motorcykel- og cykelstof ved en r\xc3\xa6kke magasiner. Han har v\xc3\xa6ret bestyrelsesmedlem for Danske Rejseskribenter, er optaget i Who is who in the World og er lejlighedsvis kronik\xc3\xb8r i dagblade._NEWLINE_D\xc3\xb8ygaard har de seneste 20 \xc3\xa5r virket som forfatter, rejsejournalist og fotograf. Produktionen er p\xc3\xa5 godt 60 b\xc3\xb8ger, is\xc3\xa6r historie- rejse- og cykelb\xc3\xb8ger, herunder bl.a. Politikens store Cykelbog, der er kendt som "cyklisternes bibel". Medarbejder ved Den Store Danske Encyklop\xc3\xa6di.'